جارج ابراہم گریئرسن

جارج ابراہم گریئرسن  آئرش نژاد برطانوی سول سرونٹ، مصنف اور ماہر لسانیات تھے۔ گیارہ جلدوں پر مشتمل ان کتاب لنگوئسٹک سروے آف انڈیا ان کا شاہکار تحقیقی کام مانا جاتا ہے۔

حالات زندگی 
گیریئرسن 7 جنوری 1851ء کو ڈبلن، متحدہ مملکت برطانیہ عظمی و آئر لینڈ میں پیدا ہوئے۔ ان کے والد سرکاری پریس چلاتے تھے۔ ابتدائی تعلیم حاصل کرنے کے بعد ریاضی کی تعلیم کے لیے ٹرنیٹی کالج، ڈبلن میں داخل ہوئے، جہاں وہ  ماہر علم اللسان اور مشرقی زبانوں کے پروفیسر رابرٹ ایٹکنسن سے بہت متاثر ہوئے اور ان کے ساتھ مل کر ہندوستان کی مختلف زبانوں میں سنسکرت کا تحقیقی مطالعہ کیا۔ انہوں نے یونیورسٹی میں سنسکرت اور ہندی زبانوں پر ہونے والے مقابلوں میں انعامات بھی حاصل کیے۔ 1872ء میں انہوں نے انڈین سول سروس کا امتحان پاس کیا اور بنگال میں  تعینات ہوئے، جہاں 1898ء تک خدمات انجام دیں۔ 1898ء میں انہیں لنگوئسٹ سروے آف انڈیا کا سپریٹنڈنٹ مقرر کیا گیا۔ بنگال میں تعیناتی کے دوران انہوں نے ہندوستانی زبانوں اور ادب پر کافی دلچسپی لی۔ 1877ء سے 1933ء تک ان کی کئی کتابیں اور مقالہ جات شائع ہوتے رہے۔ 1886ء میں یوروپین انڈولاجسٹ کی ویانا میں منعقد ہونے والی اورینٹل کانگرس کے سامنے ایک اسکیم تیار کر کے رکھی  گئی جس کے مطابق ہندوستانی زبانوں  کا ترتیب وار جائزہ شائع کیا جائے۔ آٹھ سال بعد یہ اسکیم منظور ہوئی۔ 1894ء میں اس پر باقاعدہ کام شروع ہوا۔ اس کام کے لیے گریئرسن  کو منتخب کیا گیا۔ گریئرسن اس عظیم کام کی تحقیق کے لیے بنگال رائل ایشیاٹک سوسائٹی  سے منسلک ہوئے اور برصغیر پاک و ہند کی بڑی اور چھوٹی زبانوں  کے مطالعہ  کی تفصیلی تحقیق اور سروے  کیا اور ایک نہایت عمدہ کتاب ترتیب دے ڈالی۔ تیس سال تک اس سروے پر کام جاری رہا۔  اس سروے میں ہندوستان کی 364 زبانوں اور  بول چال کے لہجوں کا تحقیقی جائزہ  پیش کیا گیا ہے۔ گیارہ جلدوں (انیس حصے) پر مشتمل اس کتاب کے کل صفحات کی تعداد اندازاً 8000 ہیں۔اس سروے میں ہر زبان سے تین نمونہ درج کیے گئے ہیں، جن میں نثر کا اقتباس، لوک ادب کا کچھ حصہ، زبانی روایتوں سے شامل کی گئی کہانی (نظیم یا نثر سے)، گرامر کا نمونہ، الفاظ کا مختصر ذخیرہ، جملے وغیرہ شامل کیے گئے ہیں۔ اس کے علاوہ ہندوستانی زبانیں بولنے والے باشندوں کی تاریخ، اس بولی کی گرامر، ان کی تمدنی حالت اور بود  و باش، سماجی حالات اور بولی کے لہجے بھی شامل ہیں۔ یہ سروے کتابی صورت میں  1903ء سے 1928ء  تک کلکتہ سے شائع ہوا۔

تصانیف 
 Linguistic Survey of India
 Bihar Peasant Life, Being a Discursive Catalogue of the Surroundings of the People of That Province, With Many Illustrations From Photographs Taken By the Author. Prepared Under Orders of the Government of Bengal
  Seven Grammers of Detects of Bihari Language
 Dictionary of Kashmiri Language
 Pachaja Language of Western Indian
 Modern Vernacular Literature of Hidustan
 Translation of Jaycees Padmavati
 Ishkashmi, Zebaki and Yazghulami. An Account of Three Eranian Dialects
 The Pisaca languages of north-western India

وفات
جارج ابراہم گریئرسن 9 مارچ 1941ء کو  کیمبرلے، سرے، انگلستان میں وفات پا گئے۔

بیرونی روابط

  BNF Gallica - digitized gramophone recordings from the Linguistic Survey of India 
 Digital South Asia Library - partly defunct - gramophone recordings from the Linguistic Survey of India (LSI)
 
 Photos of Sir George Abraham Grierson

حوالہ جات

1851ء  کی پیدائشیں
1941ء کی وفیات
انگریز مستشرقین
انیسویں صدی کے انگریز مصنفین
انگریز ماہرین ہندویات
انڈین سول سروس (برطانوی ہند) کے افسران
برطانوی ماہرین لسانیات
برطانوی ماہرین ہندویات
Short description is different from Wikidata